Diari Oficial de la Generalitat Valenciana


Sumari del DOGV 4776, del 16-06-2004 (2004/6226)

ACORD d'11 de juny de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4776

Data del DOGV
:   16-06-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/6226


Data del document
:   11-06-2004

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * València
    * expropiació
    * administració local

ACORD d'11 de juny de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de València. [2004/6226]
  
El Consell de la Generalitat, en la reunió del dia 11 de juny de 2004, va adoptar l'acord següent:
  
L'Ajuntament de València, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'expropiació per a l'adquisició dels terrenys necessaris per a la total execució de l'Institut de Formació Professional ?El Cabanyal?. El projecte tècnic per a la dita obra va ser aprovat per Construccions i Infraestructuras Educatives de la Generalitat Valenciana, SA (CIEGSA), en data 24 d'octubre de 2003.
  
Esta declaració d'urgent ocupació es justifica per les raons següents: l'obra d'expropiació, per a l'adquisició dels terrenys necessaris per a la total execució de l'Institut de Formació Professional ?El Cabanyal- ha de dur-se a terme amb celeritat, ja que, per a portar a terme l'efectiva implantació del mapa escolar, l'Ajuntament de València ha de poder abordar en breu les obres d'ampliació i adequació del centre escolar de referència i així procedir a la implantació de la LOGSE a la ciutat i solucionar els problemes d'escolarització. La qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, els quals no van presentar al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i de conformitat amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament de València, per a l'execució del projecte d'expropiació per a l'adquisició dels terrenys necessaris per a la total execució de l'Institut de Formació Professional ?El Cabanyal?. El projecte tècnic per a la dita obra va ser aprovat per CIEGSA en data 24 d'octubre de 2003.
  
Relació de béns afectats
  
Finca: núm. 1.
  
Situació: camí Cabanyal.
  
Sòl: 3029,29 m2.
  
Ref. cadastral: 8931702.
  
Dret: propietat.
  
Interessat: Promoción Comunidad Rocafort, SA.
  
Domicili: plaça de la Reina, 18-1.
  
Població: València.
  
Província: València.
  
Finca: núm. 2.
  
Situació: camí Cabanyal.
  
Sòl: 370 m2.
  
Ref. cadastral: 8829903.
  
Dret: propietat.
  
Interessats: Sra. Josefa, Sra. Trinidad Ridaura Noguera i Sr. Vicente Sales Martí.
  
Domicili: Castelló, 15.
  
Població: Altura.
  
Província: València.
  
Finca: núm. 3.
  
Situació: camí Cabanyal.
  
Sòl: 424 m2.
  
Ref. cadastral: 8829902.
  
Dret: propietat.
  
Interessats: hereus del Sr. Rafael Belenguer Dolz.
  
Domicili: Castelló, 15.
  
Població: Altura.
  
Província: València.
  
Finca: núm. 4.
  
Situació: camí Cabanyal.
  
Sòl: 662 m2.
  
Ref. cadastral: 8829901.
  
Dret: propietat.
  
Interessat: Arrocerías Grao Ben-Lar.
  
Domicili: desconegut.
  
Finca: núm. 6.
  
Situació: camí Cabanyal.
  
Sòl: 1002,65 m2.
  
Ref. cadastral: hi no consta.
  
Dret: propietat.
  
Interessat: Comunitat de Regants de la Séquia Mestalla.
  
Domicili: Nàquera, 8-3.
  
Població: València.
  
Província: València.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra este els recursos següents:
  
a) Recurs potestatiu de reposició davant del Consell de la Generalitat en el termini d'un mes, comptador a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercitar qualsevol altra via que estimen oportuna.
  
Alacant, 11 de juny de 2004
  
El conseller secretari del Consell de la Generalitat,